Aika: 7.12.2015 klo 11.30-14.00

Paikka: Pohjantien koulu, Pohjankatu 2

Jäsenet: Eveliina Bovellan

Tiina Jäntti (poissa)

Elizabeth Järveläinen (poissa)

Erja Mielonen

Anna Salmi (poissa)

Jussi-Markus Turunen

Varpu Voutilainen (poissa)

Kerstin Ylönen

Ennen kokousta Erja Mielonen esitteli suunnitteluryhmän jäsenille koulun tiloja sekä saksan kielellä rikastetun opetuksen erityispiirteitä.

**§ 1 Kokouksen avaus**

Puheenjohtaja avasi kokouksen klo 12.18.

**§ 2 KieKu-hankkeen teemaviikon suunnittelua**

* Teemaviikon nimeksi ehdotettiin Yhdessä erilaisia tai Erilaisina ystävät. Toivottiin myös, että KieKu näkyisi jotenkin teemaviikon nimessä. Sovittiin, että suunnitteluryhmän jäsenet miettivät vielä sopivia nimiä teemaviikolle, ja nimestä päätetään seuraavassa kokouksessa.
* Teemaviikon työpajoista vastaavat seuraavat tahot:
	+ Savonia-amk 1. – 4. luokat
	+ SPR 5. ja 6. luokat
	+ Walter ry. 7. ja 8. luokat

Savonia-amk:n sosiaali- ja terveysalan opiskelijoiden vetämiä työpajoja suunnitellaan tarkemmin Savonia-amk:n lehtoreiden kanssa 11.1.2016 klo 12 alkavassa kokouksessa.

Käytiin läpi SPR:n lähettämä alustava suunnitelma työpajoista, ja toivottiin enemmän monipuolisuutta puuttumisharjoitusten kuvitteellisiin tilanteisiin. Eveliina välittää toiveen SPR:n vastuuhenkilölle.

Walter ry:n kanssa suunnittelu työpajojen sisällöistä on vielä kesken.

* Servica järjestää etnistä kouluruokaa teemaviikolle. Yksityiskohdat selviävät 17.12. palaverissa Servicalla, johon Eveliina osallistuu.
* Kuopion kaupunginteatterin Kommando-ryhmän improvisaatioteatteriesitys teemaviikolle ei toteudu.
* Tubemiitti Hatsalan klassillisen koulun 7. ja 8. luokille on 14.4.2016 klo 9 Hatsalan koulun salissa ja Kalevalan koulun, Martti Ahtisaaren koulun ja Rajalan koulun 5. ja 6. luokille klo 12 Nuorisoareena 44:ssä. Tubemiitin esiintyjät ovat Lakko ja Mariieveronica, ja haastattelijana toimii Antti Lahti.
* Teemaviikolla kouluilla pidetään aiheeseen liittyviä aamunavauksia. Eveliina etsii valmiita aamunavauksia, ja myös oppilaat osallistuvat aamunavauksien laatimiseen.
* Julistekilpailu aiheesta alkaa helmikuussa, jotta julisteet ovat valmiit teemaviikkoon mennessä. Kilpailun ohjeistus päätetään seuraavassa kokouksessa.
* Jussi on suunnitellut KieKu-hankkeen logoa Hatsalan klassillisen koulun kuvataideluokan ehdotusten pohjalta. Valittiin neljästä ehdotuksesta paras ja sovittiin, että Jussi tekee siihen vielä pieniä muutoksia ja toimittaa valmiin logon Eveliinalle 14.12. mennessä.
* Teemaviikon budjetti on noin 10 000 euroa. Tiedossa olevat kulut ovat:
	+ Tubemiitti: 3000 euroa + kahden esiintyjän majoituskulut + lounaat, Antti Lahden palkkio n. 500 euroa
	+ Savonia-amk:n työpajat: n. 2500 euroa
	+ SPR:n työpajat: matka- ja majoituskulut
	+ Walter ry:n työpajat: työpajan vetäjien lounaskulut
* Kalevalan koulussa opiskelee laulaja Kasimir, jolla on oma yhtye Abobacra. Erja ottaa selville, tulisiko Kasimir tai Abobacra esiintymään kouluille teemaviikolla.

**§ 3 KieKu-hankkeen ja Osaava-hankkeen yhteistä täydennyskoulutusta opettajille**

KieKu-hanke ja Osaava-hanke järjestävät yhteistyössä kaksi koulutusta keväällä 2016. Koulutusten kulut puolitetaan.

* Kielenopettajien paja – välineitä osallistavaan kielenoppimiseen 25.2. klo 13 – 16
* Kielenopettajan pedanet hyötykäyttöön –työpaja 17.3. klo 15.30 – 18.30

**§ 4 Muut asiat**

Ohjausryhmä on hyväksynyt 3.12. sähköpostikokouksessaan Kalevalan, Martti Ahtisaaren ja Rajalan koulujen materiaalihankinnat (500 e/koulu ohjausryhmälle toimitetun hankintalistan mukaisesti). Nämä koulut voivat tehdä hankinnat ja toimittaa kuitit Eveliinalle. Hatsalan klassillisen koulun hankintalista käsitellään, kunhan se toimitetaan ohjausryhmän hyväksyttäväksi.

Hankkeen koulunkäynninohjaajien erot työnkuvassa, työajassa ja palkkauksessa keskusteluttivat. Eveliina lupasi viedä asian seuraavaan ohjausryhmän kokoukseen.

**§ 5 Seuraava kokous**

Seuraava kokous pidetään 11.1.2016 klo 13.00-14.30 kouluviraston piharakennuksen kokoushuoneessa. Kaikki, jotka pääsevät, ovat tervetulleita paikalle jo klo 12.00 suunnittelemaan 1.-4.-luokkalaisten työpajoja Savonia-amk:n sosiaali- ja terveysalan lehtoreiden kanssa.

**§ 6 Kokouksen päättäminen**

Puheenjohtaja päätti kokouksen klo 13.41.